28. juuli

28. juuli on Gregoriuse kalendri 209. (liigaastal 210.) päev. Juliuse kalendri järgi 15. juuli (1901–2099).

 Sündmused 
Eestis
 1884 – Tartu Peetri kirik õnnistati sisse.
 1910 – Pirital toimusid mitmevõistlused, mille raames peeti esimene aerutamisvõistlus Eestis.ESBL veebis (vaadatud 02.01.2015)
 1913 – Poolas Breslaus lõppesid maailmameistrivõistlused Kreeka-Rooma maadluses, kus eestlastest oli parim maailmameistriks tulnud Georg Baumann.
 1922 – Ameerika Ühendriigid tunnustasid Eesti Vabariiki de jure.
 1933 – Soome saadik Aarne Vuorimaa tegi lahkumisvisiidi riigivanem Jaan Tõnissonile.
 1937 – Rahvuskogu võttis vastu kolmanda Eesti põhiseaduse.Eesti A & O. Tallinn, 1993, lk. 122.
 1942 – SA staabiülem Victor Lutze külastas Tallinna.
 1993 – Pullapää kriis: Jäägrikompanii lahkus relvi ära andmata Paldiskist.

Maailmas
1609 – inglise merehädalised laevalt Sea Venture asustasid Bermuda.
1821 – José de San Martín kuulutas Lima vallutamise järel välja Peruu iseseisvuse.
1868 – USA Kongress ratifitseeris USA põhiseaduse 14. paranduse, millega mustanahalised said kodanikuõigused.
1914 – Austria-Ungari kuulutas Serbiale sõja. Algas Esimene maailmasõda.
1922 – Ameerika Ühendriigid tunnustasid Eesti Vabariiki ja Läti Vabariiki de jure.Uldis Germanis. Läti rahva elurada. Tartu, 1995, lk. 241
1945 – USA pommitaja B25 põrkas vastu New Yorgi pilvelõhkuja Empire State Buildingu hoonet, hukkus 13 inimest.
 1951 – Genfis sõlmiti Euroopa sõjapõgenike staatust määratlev Pagulasseisundi konventsioon.
1976 – Hiinas hävitas 7,9-magnituudine maavärin Tangshani linna. Nüüdisaja ohvriterohkemas loodusõnnetuses hukkus 242 000 ja vigastada sai 164 000 inimest.
1984 – Ameerika Ühendriikides Los Angeleses avati 1984. aasta suveolümpiamängud.http://corporate.olympics.com.au/games/los-angeles-1984

 Sündinud 

1887 – Marcel Duchamp, prantsuse maalikunstnik
1902 – Karl Popper, briti filosoof
1928 – Vive Tolli, eesti graafik
1943 – Richard Wright, inglise klahvpillimängija
1947 – Barbara Ferrell, USA kergejõustiklane
1954 – Hugo Chávez, Venezuela poliitik
1959 – Aarne Saluveer, eesti dirigent
1969 – Ando Kiviberg eesti muinsuskaitsja ja pärimusmuusik
1974 – Juku-Kalle Raid, eesti ajakirjanik, luuletaja ja poliitik
1983 – Heiko Rannula, eesti korvpallur

 Surnud 

1741 – Antonio Vivaldi, itaalia helilooja
1750 – Johann Sebastian Bach, saksa helilooja
1794 – Maximilien Robespierre, prantsuse revolutsionäär
1794 – Louis Antoine Léon de Saint-Just, prantsuse revolutsionäär
1842 – Clemens Brentano, saksa kirjanik
1969 – Konstantin Skorobogatov, vene näitleja
1992 – Sulev Nõmmik, eesti näitleja ja lavastaja
1998 – Zbigniew Herbert, poola luuletaja ja proosakirjanik
2009 – Arnold Ravel, eesti tõlkija ja toimetaja
2013 – Eileen Brennan, USA filminäitleja

 Tähtpäevad 
 Ukraina riikluse päev

 Nimepäev 
 Eestis – Maasika, Vaarika

 Ilmarekordid 
2010 – aasta kõrgeim õhutemperatuur Eestis (Narva-Jõesuu, +34,3 °C). Eelmine rekord oli registreeritud 15. juulil.В Нарва-Йыэсуу установлен новый температурный рекорд, Postimees.ru, 28.07.2010
2010 – kuu kõrgeim õhutemperatuur Narvas (+34,5 kraadi) ja Jõhvis (+33,7 kraadi).Как в тропиках: в субботу в Кунда был побит температурный рекорд, Postimees, 11.07.2021 (vaadatud 12.07.2021)

 Viited 

Juuli 28